DOD ไหลต่อ 20% เสี่ยงรูดติดฟลอร์หลังหลุด SP ส่งงบตัวเต็มกำไรไตรมาส 3/62 เหลือ 20 ลบ.
DOD ไหลต่อ 20% เสี่ยงรูดติดฟลอร์หลังหลุด SP ส่งงบตัวเต็มกำไรไตรมาส 3/62 เหลือ 20 ลบ. โดย ณ เวลา 10.16 น. อยู่ที่ระดับ 7.60 บาท ลบ 1.85 บาท หรือ 19.58% สูงสุดที่ระดับ 8.90 บาท ต่ำสุดที่ระดับ 7.30 บาท ด้วยมูลค่าการซื้อขาย 29.38 ล้านบาท
DOD ไหลต่อ 20% เสี่ยงรูดติดฟลอร์หลังหลุด SP ส่งงบตัวเต็มกำไรไตรมาส 3/62 เหลือ 20 ลบ.
12 พ.ย. 2562

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ณ เวลา 10.16 น. อยู่ที่ระดับ 7.60 บาท ลบ 1.85 บาท หรือ 19.58% สูงสุดที่ระดับ 8.90 บาท ต่ำสุดที่ระดับ 7.30 บาท ด้วยมูลค่าการซื้อขาย 29.38 ล้านบาท

ทั้งนี้ ราคาหุ้น DOD ปรับตัวลดลงตั้งแต่เปิดตลาดรอบเช้าหลังตลาดหลักทรัพย์แห่งประเทศไทย (ตลท.) ปลดเครื่องหมาย SP ภายหลังบริษัทเผยแพร่งบการเงินไตรมาส 3/62 ผ่านระบบข้อมูลของตลาดหลักทรัพย์ฯ แล้ว
โดยผลการดำเนินงานไตรมาส 3/62 บริษัทมีกำไรสุทธิที่ระดับ 20 ล้านบาท ปรับตัวลดลง 72% จากช่วงเดียวกันของปีก่อน ขณะที่งวด 9 เดือนกำไรอยู่ที่ระดับ 79  ล้านบาท ลดลง 73% เมื่อเทียบกับช่วงเดียวกันของปีก่อน
อย่างไรก็ตาม บริษัทมีรายได้อยู่ที่ 219.96 ล้านบาท เพิ่มขึ้นจากช่วงเดียวกันของปีก่อนอยู่ที่ 158.63 ล้าน บาท ขณะที่ค่าใช้จ่ายรวมไตรมาส 3/62 อยู่ที่ระดับ 202.92 ล้านบาท เพิ่มขึ้นจากช่วงเดียวกันของปีก่อนอยู่ที่ 111.33 ล้านบาท จึงส่งผลให้กำไรไตรมาส 3/62 ปรับตัวลดลง